32001R0911
L 129/3
JURNALUL OFÍCIAL AL UNIUNII EUROPENE
REGULAMENTUL (CE) NR. 911/2001 AL COMISIEI
din 10 mai 2001
de extindere a listei de produse prevăzute de anexa I la Regulamentul (CE) nr. 2200/96 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 718/2001 (2) al Comisiei, în special articolul 2 alineatul (3),
întrucât:
(1)
Clasificarea după standarde comune obligatorii pentru fructele și legumele proaspete constituie un cadru de referință care încurajează comerțul loial și transparența pe piață și elimină de pe piață produsele de calitate nesatisfăcătoare. De asemenea, contribuie la îmbunătățirea profitabilității producției.
(2)
Cu ajutorul reprezentanților sectorului din partea Asociației Europene a Cultivatorilor de Ciuperci, Grupul de lucru privind standardizarea produselor perisabile și dezvoltarea calității al Comisiei Economice pentru Europa a Organizației Națiunilor Unite (CEE/ONU) adoptă recent în unanimitate un nou standard pentru ciupercile cultivate din genul Agaricus. Dat fiind că, de asemenea, volumul și valoarea în prezent considerabile ale comerțului intracomunitar și extracomunitar cu ciuperci cultivate justifică adoptarea unui standard, produsul trebuie să fie adăugat la lista de produse care urmează să fie furnizate în stare proaspătă consumatorilor și sunt supuse standardelor.
(3)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
ADOPTĂ PREZENTUL REGULAMENT:
Articolul 1
Ciupercile cultivate sunt adăugate în lista prevăzută de anexa I la Regulamentul (CE) nr. 2200/96.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 mai 2001.